Ruse a întâmpinat prima navă de croazieră din acest an cu turiști din câteva state
La pontonul Danube Tours a acostat prima navă de croazieră cu turiști în acest sezon. Viking Lif se deplasează pe ruta Budapesta – Giurgiu și transportă peste 170 de pasageri din SUA, Canada, Noua Zeelandă și Brazilia, potrivit presei bulgare, citate de Rador.
"Începutul sezonului turistic deschide porți către noi oportunități pentru turiștii aflați în vizită pentru a se bucura de frumusețea orașului Ruse, cunoscut nu numai pentru bogata sa istorie, arhitectură și moștenire culturală, ci și pentru ospitalitatea sa", a declarat viceprimarul Zlatomira Stefanova, care este responsabilă de Departamentul pentru Turism de la Primăria Ruse.
Aproximativ 500 de opriri de pasageri va primi orașul Ruse în condiții bune de navigație. Sezonul începe pentru prima dată cu câteva zile mai devreme decât de obicei, dar se va încheia în decembrie, lucru nou și pentru croazierele pe Dunărea de Jos.
Turiștii au primit o broșură special realizată despre obiectele din municipiu, iar viceprimarul i-a oferit căpitanului navei cartea "Ruse – pentru prima dată în Bulgaria" și profilul investițional al Municipiului Ruse, pentru a familiariza în avans turiștii cu orașul Ruse. Sunt planificate două excursii în Bulgaria, dintre care pasagerii pot alege – Veliko Târnovo sau un tur al orașului Ruse.
Pentru sezonul 2024, cea mai mare pondere a turismului pe fluviu va fi a pasagerilor din SUA, Germania, Franța, Marea Britanie, Canada și Australia. (Traducerea: Mirela Petrescu)
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank